ลุ้นระทึก
โดย...ทีมข่าวการเงินโพสต์ทูเดย์
23 ก.ย. 2558

โดย...ทีมข่าวการเงินโพสต์ทูเดย์
ลุ้นกันถึงโค้งสุดท้ายจริงๆ สำหรับการแต่งตั้งโยกย้ายผู้บริหารกระทรวงการคลัง ระดับรองปลัดและอธิบดีที่ว่างลง เนื่องจากมีคนเกษียณอายุ 2 ตำแหน่ง พร้อมข่าวลือรายสัปดาห์อีกด้วยว่า จะมีการโยกสลับตำแหน่งระดับอธิบดีกันอีก 2-3 กรม
อย่างไรก็ตาม วิสุทธิ์ ศรีสุพรรณ รมช.คลัง ออกมาระบุว่า ที่ประชุมคณะรัฐมนตรี (ครม.) ล่าสุด ยังไม่มีการพิจารณาโยกย้าย คาดว่าจะมีการพิจารณากันในสัปดาห์หน้า ซึ่งเป็นสัปดาห์สุดท้ายของปีงบประมาณ 2558 ที่ต้องเคาะรายชื่อโยกย้ายของกระทรวงออกมาให้ได้
ส่วนจะย้ายใครไปไหน อย่างไร รมช.คลัง บอกใบ้ว่า มีผู้บริหารระดับอธิบดีรวม 8 กรม คนใดคนหนึ่งต้องถูกย้าย หรือได้รับแต่งตั้ง ส่วนใครจะได้งานเข้า งานงอก ลุ้นระทึกอีกสัปดาห์เดียวก็รู้